হাসপাতালে গিয়ে দেখা যায় পায়ে মারাত্মক আঘাত প্রাপ্ত শিশু আকাশ ব্যথায় ও ভয়ে বারবার চিৎকার করে কাদঁছে। এদিকে পুলিশের গাড়িটির নাম্বার জানা নাগেলেও খোঁজ নিয়ে জানা গেছে পুলিশের গাড়িটি প্রায় সময় পার্বত্য প্রতিমন্ত্রীর প্রটেকশন ডিউটিতে ব্যবহার হয়ে থাকে। আর এই গাড়ির ড্রাইভার জেলা পুলিশে কর্মরত। প্রত্যক্ষদর্শীরা অভিযোগ করেন, গাড়িটি শিশুটিকে আঘাত করার পর শিশুটি যখন রাস্তার উপর পড়ে কাতরাচ্ছিল তারপরও গাড়ির ড্রাইভার গাড়ি থেকে নীচে নামেন নি। পরে তাৎক্ষণিকভাবে চায়ের দোকান থেকে পুলিশেরই আরেকজন কনষ্টেবল মোখলেছ তাড়াতাড়ি ছুটে এসে শিশুটিকে উদ্ধার করে হাসপাতালে নিয়ে যান। উল্লেখ্য মাত্র চারদিনের মাথায় শহরের পুলিশের গাড়িতে দুইজন আহত হওয়ার ঘটনা ঘটেছে।